**Cerințe și recomandări privind raportarea datelor statistice necesare pentru calcularea indicatorilor Clasei IC2. Cercetare științifică / creație artistică**

Universitatea raportează activitatea de cercetare pentru **toate cadrele didactice şi de cercetare** **titulare** **angajate în universitate** (inclusiv cele angajate in condițiile art. 294 alin. (3) - (5) din Legea nr. 1/2011, cu normă întreagă, cu un contract pe perioadă determinată, valid în perioada de raportare), prin completarea următoarelor informații **(*nu se raportează personalul didactic asociat*):**

* Punctajul total realizat de fiecare cadru didactic și de cercetare titular conform *Fișei de verificare a îndeplinirii standardelor minimale CNATDCU* ***(valabile la 1 ianuarie 2017)****, pentru întreaga activitate*; *Fișa individuală pentru impactul performanței artistice/sportive*
* Indicii Hirsch calculaţi pe fiecare platformă: Google Scholar, Web of Science, Scopus; Punctajul raportat în *Fișa individuală pentru impactul performanței artistice/sportive – pentru întreaga activitate de cercetare*
* Punctajul total realizat de fiecare cadru didactic și de cercetare titular conform Fişei individuale de

articole şi brevete (pentru ultimii patru ani, perioada 2013-2016); Fişă individuală pentru performanţa creaţiei artistice/sportive (pentru ultimii patru ani, perioada 2013-2016) .

Pentru pregătirea la nivel instituţional a datelor privind activitatea de cercetare, creaţie artistică, respectiv performanţă sportivă a personalului didactic şi de cercetare, pentru calculul indicatorilor de calitate din clasa de indicatori *Cercetare ştiinţifică şi creaţie artistică*, recomandăm următoarele etape:

1. **Elaborarea la nivel individual**, de către fiecare cadru didactic, a fişelor individuale specifice şi arhivarea lor electronică, în conformitate cu specificaţiile menționate la ***etapa 1***, detaliată în document.
2. **Centralizarea datelor la nivel de universitate** (respectiv organizarea arhivei electronice cuprinzând datele suport pentru raportare) şi completarea tabelului centralizator la nivel instituţional detaliată în document la ***etapa*** *2* *(datele solicitate sunt disponibile în Anexă).*
3. **Raportarea datelor prin încărcarea în platforma ANS** a tabelului centralizator instituţional, în vederea centralizarea informaţiilor prin modulul specific de preluare a datelor referitoare la cercetare.

**Etapa 1 – raportarea la nivel de cadru didactic/cercetător universitate:**

**Fiecare cadru didactic sau cercetător titular angajat în universitate** (inclusiv cel angajat in condițiile art. 294 alin. (3) - (5) din Legea nr. 1/2011, cu norma întreaga, cu un contract pe perioada determinata, valid in perioada de raportare) pregăteşte şi centralizează informaţiile care descriu propria activitate de cercetare/creaţie artistică/performanță sportivă și le transmite către persoanele responsabile de centralizare la nivel de departament/facultate/universitate, într-o **arhivă electronică** (*cu denumirea: Nume\_Prenume\_An\_abreviere\_facultate*) care să conțină următoarele documente:

1. **Fișa de verificare a îndeplinirii standardelor minimale CNATDCU**

Cerințe pentru raportare:

* **Data de referința este 1 ianuarie 2017 și se va avea în vedere toată activitatea de cercetare, realizată până la 1 ianuarie 2017 (relevantă conform grilei CNATDCU în vigoare la data respectivă conform OM 6560/2012, respectiv OM 4204/2013;).**
* Raportarea la standardele CNATDCU se va face **pentru postul ocupat în prezent sau domeniul în care și-au dat abilitarea, daca abilitarea a fost ulterioară concursului pentru ocuparea postului**. Cadrele didactice sau de cercetare care nu ocupă un post de profesor, respectiv CS I, dar dețin abilitarea pentru conducerea de doctorat, se vor raporta la standardele pentru abilitare (respectiv profesor universitar). În ceea ce priveşte personalul încadrat pe poziţia de lector, şef de lucrări sau asistent (respectiv CS III, cercetător, asistent de cercetare) raportarea se face la standardele minimale pentru ocuparea postului de conferenţiar, pentru calcularea punctajului, iar îndeplinirea criteriilor minimale va fi raportată procentual la acestea, in functie de gradul didactic (exemplu: 80% pentru șef de lucrări, respectiv 50% pentru asistent din standardele minimale).
* Criteriile CNATDCU pe baza cărora se va calcula punctajul se regăsesc în anexele la OM 6560/2012 (Anexa 3.1) şi OM 4204/2013 (Anexa 3.2) și Anexa 3.3 în cazul Comisiilor de Medicină, Medicină dentară, Farmacie, valabile la data de 1 ianuarie 2015 şi menţionate în tabelul din Anexa 3.
* Fișa individuală trebuie să conțină: **a)** numele și semnătura cadrului didactic; **b)** prezentarea detaliată a activităților specifice indicatorilor domeniului CNATDCU (conf. OM 6560/2012 și OM 4204/2013) din care să reiasă punctajul cumulat de cadrul didactic si indicatorii care nu se îndeplinesc.

Astfel, în fişele de verificare se includ detaliat toate elementele care aduc puncte conform indicatorilor CNATDCU. Totodată se menţionează explicit dacă sunt îndeplinite sau nu criteriile prevăzute în standardele minimale CNATDCU şi se realizează totalurile pentru punctajele obţinute.

La finalul fişei se realizează totalul general pentru indicatorii din Tabelul privind standardele minimale CNATDCU (Anexa3) (conform coloanei indicatori relevanţi, cei care aduc puncte) şi se menţionează explicit, dacă este cazul, criteriile CNATDCU neîndeplinite.

* **Fișa arhivată se va regăsi atât în format editabil, cât și în format .pdf (care să conțină semnătura cadrului didactic/cercetătorului). Exemplu denumire: Popescu\_G\_FV.**

1. **Fișele de prezentare a indicilor Hirsch, calculați pe fiecare platformă Google Scholar, Web of Science și Scopus**

Cerințe pentru raportare:

* Indicii Hirsh calculați și prezentați la data curentă (în perioada de raportare) în fiecare din următoarele platforme: Google Scholar, Web of Science, Scopus.
* Pentru ramura de știință din domeniile fundamentale Matematică și științe ale naturii, Științe inginerești, Științe biologice și biomedicale (cod\_DF:10, 20, 30), bazele de date folosite pentru citări sunt Web of Knowledge, Scopus şi Google Scholar. **Pentru celelalte ramuri de știință baza de date folosită este Google Scholar. Pentru domeniile artistice se va folosi un indicator alternativ**.
* Etapele de acces la platformele Google Scholar, Web of Science și, respectiv, Scopus în vederea calculării indicilor Hirsch sunt descrise în Anexa 4.
* Informațiile privind valoarea indicilor vor fi salvate ca print screen-uri în format PDF (.pdf) **cu numele cadrului didactic și denumirea indicelui** (documentul trebuie să conțină și semnătura cadrului didactic sau a cercetătorului). Exemplu denumire: Popescu\_G\_IGS, pentru indicele Hirsh pe platforma Google Scholar, Popescu\_G\_IWS, pentru Web of Science, respectiv Popescu\_G\_IS pentru Scopus.
  1. **Raportare citărilor pentru domeniile artistice în Anexa 4.1**

Cerințe pentru raportare:

* + Cadrele didactice sau de cercetare care au postul ocupat în prezent într-unul din domeniile artistice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este într-unul din domeniile artistice, raportează ***citărilor nominale în publicații de specialitate și cronici în presa scrisă*** conform **Anexei 4.1 - Fişa individuală pentru impactul creaţiei artistice - IC 2.2**
  + Se va avea în vedere întreaga activitate a fiecărui cadru didactic/de cercetare până la 01.01.2017, similar modului în care se are in vedere întreaga activitate de cercetare concretizată în publicații și citări, pentru calcularea indicelui Hirsch.
  + Fiecare citare nominală a unei activităţi de creaţie artistică, realizată în publicații de specialitate și cronici în presa scrisă, se va trece pe un rând separat şi se vor completa datele solicitate pentru acestea: anul de referinţă; datele de identificare a activității artistice şi locul desfășurării acesteia (domeniul, denumirea activitatii, numele evenimentului, locul, data desfăşurării etc.), date de identificare a citării (denumire şi număr publicaţie în care a fost realizată citarea şi anul citării.
  1. **Raportarea citărilor pentru domeniul știința sportului și educației fizice în Anexa 4.2**

Cerințe pentru raportare:

* + Cadrele didactice sau de cercetare care au postul ocupat în prezent în domeniul sportului și educației fizice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este în acest domeniu, raportează ***citările nominale ale activităţilor sportive în publicații de specialitate (si cronici în presa scrisă), titlurile onorifice sau publicaţiile de specialitate (realizată la solicitarea unui organism de specialitate reprezentativ),*** conform **Anexei 4.2 - Fişa individuală pentru impactul performanței sportive - IC 2.2**
  + Se va avea în vedere întreaga activitate a fiecărui cadru didactic/de cercetare până la 01.01.2017, similar modului în care se are în vedere întreaga activitate de cercetare concretizată în publicații și citări, pentru calcularea indicelui Hirsch. (Google Scholar, Web of Science, Scopus).
  + Fiecare citare nominală a unei activități sportive (realizată în publicații de specialitate), titlu onorific sau publicaţie de specialitate (realizată la solicitarea unui organism de specialitate reprezentativ) se va trece pe un rând separat şi se vor completa datele solicitate pentru acestea: *anul de referință*; *datele de identificare ale activității sportive*, calității recunoscute la nivel de titlu onorific, sau a lucrării de specialitate realizată la solicitarea unor organisme reprezentative la nivel național si internațional; *datele de identificare ale citării*, respectiv ale instituţiei care a acordat titlul onorific sau a organismului de specialitate reprezentativ, care a solicitat publicaţia de specialitate.
  + **Propunere suplimentare:** completarea tipurilor de recunoaștere (arbitru național)

1. **Fişa individuală de raportare a articolelor şi brevetelor – Anexa 5**

Cerințe pentru raportare:

* Se vor completa următoarele informații:

**a)** codul domeniului CNATDCU pentru care s-a raportat fişa de verificare CNATCDU (codul se regăsește în sheet-ul “Domeniul CNATDCU” disponibil în machetă (CNATDCU),

**b)** punctaj CNATDCU,

**c și d)** criteriu CNATDCU și indicativ criteriu CNATDCU neîndeplinit (dacă este cazul),

**e)** valori indice Hirsch (Google Scholar, Web of Science, Scopus). Aceste informații (care se vor raporta și separat) se vor centraliza în fișa individuală pentru facilitarea raportării informațiilor in Anexa 1 (informațiile păstrează structura Anexei 1, de la nivel instituțional) si elimina erorile de centralizare a datelor la nivel instituțional.

* Se vor raporta, în *Anexa nr. 5 Fisa individuala de articole si brevete – IC2.3*, articolele şi brevetele publicate/ obținute în ultimii 4 ani (2013, 2014, 2015, 2016), care respectă următoarele:
  + **Articolele** trebuie să fie publicate în cel puțin unul din următoarele tipuri de jurnale sau volume:
    - Science (<http://www.sciencemag.org/>) sau Nature (<https://www.nature.com/>);
    - jurnale clasificate ISI (zonele ISI Roşu, ISI Galben, ISI Alb [[1]](#footnote-1) , ISI Arts&Humanities) – (se va alege anul în care a fost publicat articolul, se va selecta categoria *Pachet de Informații* şi subdomeniul în care a apărut respectivul articol; Se va face căutare după ISSN, iar în situația în care vor apărea mai multe rezultate - aceeași revistă poate apărea în zone diferite pentru subdomenii diferite, ex. zona roșie pentru subdomeniul A şi zona galbenă pentru subdomeniul B, zona albă pentru subdomeniul C - **se optează pentru cea mai bună clasare);**
    - jurnale indexate ERIH (INT2, INT1[[2]](#footnote-2) și ERIH+) - (revistele pot fi căutate fie după ISSN, fie alfabetic. Pentru revistele clasate diferit la evaluări diferite **se optează pentru cea mai bună clasare**);
    - volume/jurnale a) ISI Proceedings *(Conference Proceedings Citation Index Science (CPCI-S), Conference Proceedings Citation Index- Social Science & Humanities (CPCI-SSH*)) și b) IEEE Proceedings.
  + **Brevetele** (*nu se raportează cererile de brevete*) trebuie să fie clasificate în cel puțin una din următoarele categorii:
    - *brevete naționale:* înscrise în “Registrul naţional al brevetelor de invenţie”, în cadrul OSIM, Romania;
    - *brevete la nivel/european sau internațional*: înregistrate în “Registrul naţional al brevetelor de invenţie”, în cadrul OSIM (cele europene), respectiv la Oficiul European de Brevete (European Patent Office - EPO) și la Organizația Mondială a Proprietății Intelectuale (*OMPI*) sau la alte baze de date internaționale(pentru brevetele internaționale)
    - *brevete triadice*: înregistrate la Oficiul European de Brevete (European Patent Office - EPO), la Oficiul de Brevete şi Mărci a Statelor Unite ale Americii (United States Patent și Trademark Office - USPTO) şi la Oficiul de Brevete al Japoniei (Japan Patent Office - JPO), pentru aceeași invenție şi același solicitant, pentru toate aceste trei oficii. **Se ia în considerare anul obținerii brevetului de la al treilea oficiu.**
* Fiecare articol/brevet va fi trecut pe un rând separat, fiind completate datele solicitate pentru acesta:

**a)** anul publicării articolului, respectiv obținerii brevetului (în cazul articolelor/brevetelor care s-au publicat/ au obținut niveluri diferite de recunoaștere în ani diferiți, acestea vor fi înscrise doar la anul recunoașterii celei mai favorabile),

**b)** titlul articolului/brevetului publicat,

**c)** datele de identificare ale articolului/brevetului (**DOI; WOS** sau codul brevetului),

**d)** denumirea revistei în care s-a publicat articolul sau a instituției care a acordat brevetul,

**e)** datele de identificare ale revistei/volumului/brevetului (ISSN/ISBN/cod brevet);

**f)** categoria care corespunde celei mai favorabile clasificări a revistei, respectiv celui mai favorabil nivel de recunoaștere al brevetului,

**g)** numărul total de autori ai articolului/brevetului şi

**h)** numărul de autori din universitate (**declarați de universitate în Anexa 1,** ca personal didactic și de cercetare titulare, inclusiv cele angajate in condițiile art. 294 alin. (3) - (5) din Legea nr. 1/2011, cu normă întreagă, cu un contract pe perioadă determinată, valid in perioada de raportare).

**IMPORTANT! Datele care au fost raportate pentru perioada 2013 - 2014 vor fi reverificate pentru validitatea încadrării în categoriile de recunoaștere menționate mai sus, și vor fi completate în formatul nou tabelar.**

* 1. **Fișă individuală pentru performanța creației artistice - IC2.3 (pentru cadrele didactice din domeniul artistic)**

Cerințe pentru raportare:

* + Cadrele didactice sau de cercetare care au postul ocupat în prezent într-unul din domeniile artistice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este într-unul din domeniile artistice, raportează performanța creației artistice prin ***realizarea/participarea la proiecte individuale, de grup și colective, respectiv nominalizările/premiile obținute***, conform **Anexei 5.1 - Fişa individuală pentru performanța creației artistice - IC 2.3 (ultimii 4 ani, 2013-2016).**
  + Se va avea în vedere activitatea fiecărui cadru didactic/de cercetare din ultimii patru ani (2013, 2014, 2015, 2016), până la 01.01.2017, similar modului în care se are în vedere activitate de cercetare concretizată în articole și brevete.
  + Fiecare performanță a activității de creaţie artistică se va trece pe un rând separat şi se vor completa datele solicitate pentru aceasta: *anul de referinţă* (anul în care a fost realizat proiectul de creaţie artistică, respectiv s-a obţinut nominalizarea sau premiul); *datele de identificare a activităţii artistice* şi locul desfășurării acesteia (domeniul, denumirea activitatii etc.), *date de identificare a evenimentului* unde s-a prezentat proiectul sau s-a obtinut nominalizarea/premiul (nume eveniment, locul si data desfasurarii etc), selectarea tipului de performanță prin realizarea/participarea la proiect individual, de grup (de 2-4 participanţi) sau colectiv (de peste 5 participanţi), respectiv nominalizarea/premiul obţinut la nivel național, internațional, sau internațional de vârf.
  + **Propunere suplimentara:** diferențierea punctării pentru rezultatele la nivel național, internațional si internațional de vârf (1 punct național, 3 puncte internațional si 5 puncte internațional de vârf). Se completează lista de manifestări internaționale (care nu sunt de vârf).
  + ***Atenție:* Nu sunt admise mai multe variante de încadrare pentru același proiect sau nominalizare, se raportează cea mai bună încadrare!**
  + Lista de manifestări, festivaluri şi concursuri organizate la nivel național, internațional și internațional de vârf, specifice fiecărui domeniu artistic se va regăsi în formatul tabelar de raportare, fiind definitivată cu consultarea unui grup de experți din domeniu.
  1. **Fișă individuală pentru performanța sportivă - IC2.3 (pentru cadrele didactice din domeniul știința sportului și educației fizice)**

Cerințe pentru raportare:

* + Cadrele didactice sau de cercetare care au postul ocupat în prezent în domeniul sportului și educației fizice, sau domeniul în care și-au dat abilitarea, daca abilitarea a fost ulterioară concursului pentru ocuparea postului, este în acest domeniu, raportează performanța sportivă sau recordurile obținute în campionate/brevetele prin ***realizarea/participarea la proiecte individuale, de grup și colective, respectiv nominalizările/premiile obținute***, conform **Anexei 5.2 - Fişa individuală pentru performanța activității sportive - IC 2.3 (ultimii 4 ani, 2013-2016)**
  + Se va avea în vedere activitatea fiecărui cadru didactic/de cercetare din ultimii patru ani (2013, 2014, 2015, 2016), până la 01.01.2017, similar modului în care se are în vedere activitatea de cercetare concretizată în articole și brevete.
  + Fiecare performanță sportivă, record sportiv sau brevet obținut se va trece pe un rând separat şi se vor completa datele solicitate pentru aceasta: *anul de referinţă* (anul de realizare a performanţei /recordului sportiv, respectiv anul de obţinere a brevetului - în cazul în care au obţinut niveluri diferite de recunoaştere în ani diferiţi, acestea vor fi înscrise doar la anul recunoaşterii celei mai favorabile; *datele de identificare a performanţei sportive* sau a brevetului obţinut*; date de identificare a campionatului/competiţiei* asimilate campionatelor unde s-a realizat performanţa, respectiv a instituţiei care a acordat brevetul; *tipul de performanţă/ record/brevet*.
  + **Propunere suplimentare:**
    - Extinderea tipurilor de informații raportate privind performantele:
      * de la primul loc – național, la primele 3 locuri
      * primele 3 locuri – europene => la primele 6 europene
      * primele 6 – mondiale => primele 8 la mondiale
      * + competiții de reprezentare a României
    - Asocierea de noi punctaje pentru fiecare din noile premii propuse
  + ***Atenție:* Nu sunt admise mai multe variante de încadrare pentru același proiect sau nominalizare, se raportează cea mai bună încadrare!**
  + Alte specificații privind manifestările sportive la nivel național, european și mondial se vor regăsi în formatul tabelar de raportare, fiind definitivate cu consultarea unui grup de experți în domeniu: Competiții la nivel mondial/Jocuri mondiale, Special Olympic/Jocuri paraolimpice/Jocuri Olimpice

**Indicații generale:**

* toate fișele din arhivele electronice trebuie să conțină numele, prenumele, facultatea și universitatea în care este angajat cadrul didactic sau de cercetătorul;
* toate fișele trebuie să fie în format editabil și în format pdf, semnate și scanate (procedură necesară pentru asumarea responsabilității datelor raportate).

**Etapa 2 – centralizarea datelor la nivel de departament /facultate /universitate**

**Centralizarea** datelor privind activitatea de cercetare a tuturor cadrelor didactice sau de cercetare titulare angajate în universitate se realizează la nivel de departament /facultate /universitate, prin completarea tabelelor centralizatoare Anexa 1 și Anexa 6, pe baza arhivelor electronice ale cadrelor didactice și de cercetare.

1. **Indicații completare** *Anexa 1. Tabel instituțional privind normarea şi activitatea de cercetare a cadrelor didactice şi de cercetare titulare din universitate*

Cerințe pentru raportare:

* Se includ în tabel toate cadrele didactice şi de cercetare titulare (inclusiv cadrele didactice angajate cu normă întreagă, cu un contract pe perioadă determinată conform art.294, din LEN 1/2011, valid în perioada de raportare). **Pentru facilitarea verificărilor interne recomandăm gruparea pe facultăți, respectiv departamente.**
* **Fiecare cadru didactic sau de cercetare al universității se raportează pe un singur rând**. În situația în care nu se trece numele, prenumele și CNP-ul cadrelor raportate, se va nota un cod unic de identificare al cadrelor didactice, la care să poată facă referire echipa MEN și CNFIS/UEFISCDI în momentul în care se solicită, în etapa de verificare/validare a datelor, documentele justificative (arhivele electronice) pentru anumite cadre didactice.
* Raportarea fiecărui cadru didactic și de cercetare se realizează pe trei dimensiuni:
  + **caracteristicile de identificare** ale cadrului didactic sau de cercetare, prin completarea funcției postului pe care-l ocupă ca titular, forma de angajare, respectiv dacă are calitatea de conducător de doctorat (prin selectarea valorii corespunzătoare din lista predefinită).
  + **activitatea didactică**, prin completarea Ramurii de Știință, respectiv a ramurilor de știință în care deține postul, în funcție de ponderea în postul de bază din statul de funcții (*exemplu: dacă un cadru didactic predă la programe aparținând mai multor ramuri de știință, se raportează fracționat, în funcție de ponderea în postul de bază din statul de funcții - maximum două zecimale, suma fracțiilor pentru un cadru didactic având valoarea* ***1***);
  + **activitatea de cercetare**, prin completarea următoarelor date:
    - punctajul CNATDCU pentru domeniul de studii corespunzător domeniului pentru care s-a raportat fişa de verificare a îndeplinirii standardelor minimale CNATDCU (din arhiva individuală electronică, fișa arhivată sau *Anexa nr. 5*). Punctajul CNATDCU va fi raportat ca număr întreg. În situația în care un cadru didactic nu realizează unul dintre criteriile obligatorii stabilite de CNATDCU, se va menționa "Criteriu neîndeplinit" și indicativul criteriului neîndeplinit.
    - valorile indicilor Hirsch raportate de către cadrele didactice și de cercetare în **Fișele de prezentare a indicilor Hirsch** sau din *Anexa nr. 5* (din arhiva individuală electronică).
    - numărul de citări nominale în publicații de specialitate și cronici în presa scrisă pentru cadrele didactice și de cercetare care au raportat la unul din domeniile artistice - se va nota valoarea din rândul *Total general (nr.citări)* din **Anexa 4.1 - Fişa individuală pentru impactul creaţiei artistice - IC 2.2.**
    - punctajul total pentru impactul performanței sportive, calculat pe baza punctelor acordate pentru fiecare citare a unei activităţi sportive, titlu onorific sau publicaţie de specialitate (realizată la solicitarea unui organism de specialitate reprezentativ) – se va nota valoarea din rândul *Punctaj total (general) pentru impactul performanţei sportive* din **Anexa 4.2 - Fişa individuală pentru impactul performanţei sportive - IC 2.2.**
    - numărul total al articolelor – publicate în jurnale Nature, Science, clasificate ISI (zonele roșie/galbena/albă; ISI Arts&Humanities), indexate ERIH (INT1, INT2 și ERIH+) sau în volume ISI Proceeding sau IEEE Proceeding, și numărul total al brevetelor naționale, internaționale sau triadice – se vor nota valorile din rândul *Total general (nr.articole / nr.brevete)* din **Anexa 5. Fişa individuală de articole şi brevete - IC2.3 (ultimii 4 ani, perioada 2013-2016).**
    - punctajul total pentru performanța creației artistice, calculat pe baza punctelor acordate pentru fiecare realizare/participare la proiect, nominalizare/premiu obţinut - se vor nota valorile din rândul  *Punctaj total (general) pentru performanța creației artistice* din **Anexa A5.1. Fişa individuală pentru performanţa creaţiei artistice - IC2.3 (ultimii 4 ani, perioada 2013-2016)**
    - punctajul total pentru performanța sportivă, calculat pe baza punctelor acordate pentru fiecare performanţă sportivă/ record sportiv /brevet obţinut – se vor nota valorile din rândul *Punctaj total (general) pentru performanţa sportivă* din **Anexa A5.2. Fişa individuală pentru performanţa sportivă - IC2.3 (ultimii 4 ani, perioada 2013-2016).**
    - contribuția individuală – pentru articole publicate în jurnale Nature sau Science, clasificate ISI (zonele roșie/galbena/albă; ISI Arts&Humanities), indexate ERIH (INT1, INT2 și ERIH+) sau în volume/jurnale ISI Proceeding sau IEEE Proceeding, și pentru brevete naționale, internaționale sau triadice – se va nota cu valorile din rândul *Total contribuție individuală (articole /brevete)* din **Anexa 5. Fişa individuală de articole şi brevete - IC2.3 (ultimii 4 ani, perioada 2013-2016).**

1. **Indicații completare** *Anexa 6. Tabel Instituţional - Articole și Brevete la nivel de universitate*

Cerințe pentru raportare:

* Se includ în tabel toate articolele publicate în jurnale Nature, Science, clasificate ISI (zonele roșie/galbenă/albă; ISI Arts&Humanities), indexate ERIH (INT1, INT2 și ERIH+) sau în volume/jurnale ISI Proceeding sau IEEE Proceeding și toate brevetele naționale, internaționale sau triadice publicate, respectiv obținute de cadrele didactice şi de cercetare titulare (inclusiv cadrele didactice angajate cu normă întreagă, cu un contract pe perioadă determinată conform art.294, din LEN 1/2011, valid în perioada de raportare).
* Anexa 6 se va completa prin centralizarea fișelor individuale (*Anexa 5. Fișa individuală de articole și brevete,* respectiv secțiunea de brevete din *Anexa 5.2 -* Fişa individuală pentru performanţa sportivă, ale cadrelor didactice şi de cercetare din universitate, care sunt autori/coautori de articole publicate, respectiv brevete obținute în ultimii patru ani (pentru articolele/brevetele în coautorat la nivelul universității se verifică/menționează numărul de autori, respectiv autori din universitate, **şi se elimină articolele/brevetele duplicate în centralizarea instituțională, ca urmare a raportării acestora de fiecare coautor al universității în fișele individuale.**
* Fiecare articol/brevet este trecut pe un rând separat, cu datele solicitate pentru acesta completate, similar cerințelor pentru Anexa 5.

**Anexă. Tipuri de date privind activitatea de cercetare a cadrelor didactice şi de cercetare titulare din universitate, centralizate la nivel național**

1. ***Date raportate la nivel individual*** *(Anexa 1. Tabel instituțional privind normarea şi activitatea de cercetare a cadrelor didactice şi de cercetare titulare din universitate):*

*Date generale:*

* Funcția cadru didactic sau de cercetare (*Profesor; Conferenţiar; Lector/Şef de lucrări (SL); Asistent; Preparator; Cercetător ştiinţific I (CS I); Cercetător ştiinţific II (CS II); Cercetător ştiinţific III (CS III); Cercetător; Asistent de cercetare*);
* Forma de angajare (*Personal titular cu funcţia de bază în universitate; Personal titular fără funcţia de bază în universitate; Personal cu normă întreagă, cu un contract pe perioadă determinată*);
* Calitate conducător doctorat;
* Norma didactică, fracționată pe ramuri de ştiinţă;

*Date privind activitatea de cercetare:*

* Domeniu studiu raportare CNATDCU;
* Punctaj CNATDCU;
* Criteriu CNATDCU neîndeplinit și Indicativ criteriu CNATDCU neîndeplinit;
* Valoare Indice Hirsch (Google Scholar; Scopus și Web of Science)/ Nr.citări creaţie artistică /Punctaj total impact activitate sportivă;
* Nr.articole publicate în jurnale:
  + Nature/Science
  + clasificate ISI (zonele ISI Roşu, ISI Galben, ISI Alb; ISI Arts&Humanities)
  + indexate ERIH (ERIH INT 1, ERIH INT2 și ERIH+)
* Nr.articole publicate în volume/jurnale:
  + clasificate ISI proceedings (*Conference Proceedings Citation Index Science (CPCI-S), Conference Proceedings Citation Index- Social Science & Humanities (CPCI-SSH*));
  + clasificate IEEE proceedings.
* Nr.brevete:
  + Triadice; Europene/Internaţionale; Naţionale;
* Punctaj total performanţă creaţie artistică / Punctaj total performanţă sportive;
* Contribuţie individuală pentru articolele şi brevetele raportate.

1. ***Date raportate la nivel instituțional*** *(Anexa 6. Tabel Instituţional - Articole și Brevete la nivel de universitate):*

* An referinţă;
* Titlul articolului / Titlul brevetului;
* Cod unic de identificare articol: DOI/WOS sau al brevetelui
* Denumire revistă/Oficiul de brevete;
* Cod ISSN jurnal/ Cod ISBN/Cod unic de identificare brevete;
* Încadrare articol în jurnale, sau publicate în volume/jurnale:
  + Nature/Science;
  + clasificate ISI (zonele ISI Roşu, ISI Galben, ISI Alb; ISI Arts&Humanities);
  + indexate ERIH (ERIH INT 1, ERIH INT2 și ERIH+);
  + clasificate ISI proceedings (*Conference Proceedings Citation Index Science (CPCI-S), Conference Proceedings Citation Index- Social Science & Humanities (CPCI-SSH*));
  + clasificate IEEE proceedings.
* Încadrare brevet în cea mai bună categorie:
  + Triadice; Europene/Internaţionale; Naţionale.
* Număr autori (numărul total de autori ai articolului/lucrării/brevet);
* Număr autori din universitate.

1. lista este disponibilă la următorul link: https://uefiscdi.ro/scientometrie-reviste [↑](#footnote-ref-1)
2. lista este disponibilă la următorul link: https://uefiscdi.ro/scientometrie-baze-de-date [↑](#footnote-ref-2)